CELEX: 62014TN0266
Language: mt
Date: 2014-04-28 00:00:00
Title: Kawża T-266/14: Rikors ippreżentat fit- 28 ta’ April 2014 – Argus Security Projects vs Il-Kummissjoni

28.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 245/19
            
         Rikors ippreżentat fit-28 ta’ April 2014 – Argus Security Projects vs Il-Kummissjoni
   (Kawża T-266/14)
   2014/C 245/26
   Lingwa tal-kawża: il-Franċiż
   
      Partijiet
   
   
      Rikorrenti: Argus Security Projects Ltd (Limassol, Ċipru) (rappreżentanti: T. Bontinck u E. van Nuffel d’Heynsbroeck, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-EUBAM Libja li tiċħad l-offerta sottomessa mill-kumpannija Argus fil-kuntest ta’ sejħa għal offerti dwar il-provvista ta’ servizzi ta’ sigurtà fil-kuntest tal-missjoni ta’ assistenza tal-Unjoni Ewropea għall-ġestjoni integrata tal-fruntieri fil-Libja (kuntratt EUBAM-13-020) u tattribwixxi l-kuntratt lil Garda;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv huwa bbażat fuq ksur tal-Artikolu 110 tar-Regolament Finanzjarju (1), tar-regoli stabbiliti fid-dokumenti tal-għoti tal-kuntratt, b’mod partikolari l-punti 4.1 u 12.1 tal-istruzzjonijiet lill-offerenti, u tal-prinċipji tal-ugwaljanza fit-trattament tal-offerenti u tan-nondiskriminazzjoni, sa fejn l-EUBAM ma vverifikatx il-kapaċitajiet tal-offerent rebbieħ li jeżegwixxi l-kuntratt b’mod konformi mar-rekwiżiti tal-kuntratt jew ma eżerċitatx is-setgħa diskrezzjonali tagħha fir-rigward tal-kwalitajiet tekniċi mistennija tal-offerta magħżula bir-rigoriżità minima li tista’ tiġi raġonevolment mistennija.
               Ir-rikorrenti ssostni li n-nuqqasijiet serji tal-offerent rebbieħ u tal-inkapaċità tiegħu li jeżegwixxi l-kuntratt attribwit lilu, jirrivelaw offerta irrealistika li ma kellhiex tiġi aċċettata mill-awtorità kontraenti.
            
         
               2.
            
            
               It-tieni motiv huwa bbażat fuq modifika sostanzjali tal-kundizzjonijiet inizjali tal-kuntratt li setgħet taffettwa r-riżultat tas-sejħa għal offerti.
               Ir-rikorrenti ssostni li r-rapporti bejn il-punti attribwiti lil offerent rebbieħ u lir-rikorrenti għall-kriterji ta’ evalwazzjoni kollha kienu jkunu bil-kontra kieku l-offerta magħżula kienet ġiet evalwata billi jittieħdu inkunsiderazzjoni l-kundizzjonijiet li fihom il-kumpannija offerenti rebbieħa teżegwixxi l-kuntratt.
            
         
               3.
            
            
               It-tielet motiv huwa bbażat fuq ksur tal-obbligu ta’ motivazzjoni, sa fejn l-awtorità kontraenti ma osservatx l-Artikolu 113 tar-Regolament Finanzjarju u l-Artikolu 161(2) tar-Regolament ta’ Delega (2), peress li l-karatteristiċi u l-vantaġġi dwar l-offerta magħżula ma kinux ikkomunikati fi żmien ħmistax-il ġurnata kalendarja wara t-talba tar-rikorrenti.
            
         
      (1)  Regolament (UE, Euratom) Nru 966/2012 tal-Parlament Ewropew u tal-Kunsill, tal-25 ta’ Ottubru 2012, dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, p. 1)
   
      (2)  Regolament ta’ Delega tal-Kummissjoni (UE) Nru 1268/2012, tad- 29 ta’ Ottubru 2012, dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, p. 1)